Lav et referat af nedenstående tekst:

Tekst:
Håvard Tvedten indstiller karrieren som håndboldsspiller til sommer. Venstrefløjen har kæmpet i Aalborg Håndbolds trøje i ni sæsoner. Han kom til Aalborg for første gang i 2002. Han vendte i 2011 tilbage til Aalborg, efter at have spillet nogle år i Spanien, men nu skal hverdagen ikke længere byde på håndbold for den 37-årige nordmand. -Nu er det tid til at se fremad og på de muligheder, der ligger uden for banen. Jeg har de sidste år studeret ledelse ved siden af mit hverv som anfører i Aalborg Håndbold, og jeg glæder mig til at arbejde med det som fag, når jeg til sommer vender snuden hjem mod Norge efter 14 år i Spanien og Danmark, siger Håvard Tvedten. Det er ikke bare anføreren, der takker af, men det er også manden, der er indehaver af klubrekorden for flest spillede kampe og mål i Aalborg Håndboldstrøje. Nordmanden har spillet hele 312 kampe i Aalborg Håndbold og scoret 842 mål i den røde trøje. -Det er en ægte legende, der nu indstiller karrieren til sommer, og samtidig slutter en æra i Aalborg Håndbold, siger direktør i Aalborg Håndbold, Jan Larsen. Der er stadig et par kampe endnu før nordmanden pensionerer håndboldskoene.  For i morgen, torsdag den 14. april, starter slutsspillet, og venstrefløjen er klar til at kæmpe igennem i sine sidste kampe som professionel håndboldspiller. -Jeg glæder mig til at komme i gang med slutspillet, hvor jeg vil give alt for at bidrage til, at vi igen står som danske mestre i min allersidste sæson for Aalborg Håndbold. Tak! siger Håvard Tvedten. I første kamp i slutspillet i Boxer Herreligaen skal Aalborg Håndbold møde KIF Kolding København. Kampen spilles i morgen, torsdag, klokken 20.30.

Referat:
Den 37-årige Håvard Tvedten stopper håndboldkarrieren til sommer, og han er dermed i gang med sine sidste kampe for Aalborg Håndbold.